રાસ ગામે લોકોના આગ્રહના કારણે બોલવા ઊભા થયેલા સરદારને ઉશ્કેરણીનું બહાનું કાઢી પકડ્યા અને ત્રણ માસની સજા પણ સુણાવી દીધી. સત્યાગ્રહીને છાજે તે રીતે સરદારે કોર્ટની ઉપેક્ષા કરી. જે કોર્ટમાં સરદારે સેંકડો આરોપીઓને છોડાવ્યા હતા તે કોર્ટમાં સરદારે પોતાના બચાવમાં કશું ન કહ્યું. સાબરમતી જેલમાં બેઠાં બેઠાં સરદારનો જીવ દાંડીકૂચની પ્રગતિમાં ખોવાયેલો હતો. દાંડીકૂચના ૨૬ દિવસોમાંથી એક પણ દિવસ એવો ન હતો જ્યારે મહાત્માજીએ તેના મહામૂલા સાથી સરદારને પ્રવચનમાં ન સંભાર્યા હોય. ઘણી વખત તો